લોધિકાના દેવડા ગામના પાટિયા પાસે કારખાના પાસે થોડા સમયથી કામે લાગેલો વિક્રમ મકવાણા કામ મળતા તેની પત્ની તથા સંતાનને પણ તેડી લાવ્યો હતો. અને ગત મોડી સાંજે તે દારૂ પીતો હતો ત્યારે પત્નીએ દારૂ પીવાની ના પાડી હતી. ગુસ્સે થયેલા વિક્રમે પત્ની પર કેરોસની રેડ્યુ હતું અને ચૂલામાંથી સળગતું લાકડુ લઇને નાખ્યું હતુ. આ કૃત્ય કર્યા બાદ તે આરામથી ખુરશી પર બેસી રહ્યો હતો. મહિલાની ચીસો સાંભળીને આવેલા આજુબાજુના લોકોએ મહિલાને રાજકોટની હોસ્પિટલમાં ખસેડી હતી જ્યા સારવાર દરમિયાન મહિલાનું મોત થયું હતું. પોલીસે વિક્રમ વિરૂદ્ધ હત્યાનો ગુનો નોંધ્યો હતો.